**TERRÁN Építész Pályázati Kiírás, 2023**

A TERRÁN Tetőcserép Gyártó Kft. a 2023-as évben tervpályázatot hirdet meg az építészek részére, terv, megvalósult épület (lakó- és középület) kategóriában:

**„Minőségi TERRÁN tetőrendszer az építészeti jövőképben”**

és

**„GENERON napelemes betoncserép, a jövő energiája már a jelenben”**

mottók szellemében.

***A mai igényeket csak korszerű építőanyagokkal lehet kielégíteni. A Terrán termékrendszerei felveszik a versenyt az idő múlásával. A hosszú írásos garanciával védett cseréprendszereink, hőszigetelő és ereszcsatorna rendszereink az évtizedek során bizonyították minőségüket.***

***Az ökotudatosság egyre erősödő vásárlói, építtetői igény, ám sokakat elrettent a hagyományos, nagytáblás rendszerek látványa. Egy újonnan épített vagy felújított háznál érthető igény, hogy az ember hazaérkezve örömmel és büszkén szeretne otthonára nézni. És ha azt mondanánk, hogy már létezik mód a napenergia esztétikus hasznosítására? A megoldás a Terrán Generon napelemes betoncserép!***

*A betoncserép felületére integrált napcelláknak köszönhetően* ***nincs felesleges tetőáttörés****, így az* ***prémium megjelenést biztosít*** *az ingatlan számára és* ***növeli annak értékét.*** *Első ránézésre annyi különbség lesz látható csupán, hogy a* ***Generonon megcsillan a napfény****, ezzel is azt üzenve, hogy ez a tető – és az alatta lévő család –* ***igazán naprakész.***

**Pályázat kiírója: TERRÁN Tetőcserép Gyártó Kft.**

**A pályázat célja:**

Az építészek bevonása az előremutató megújuló energetikai megoldások és minőségi tetőkialakítások megismerésébe és tervezésébe pályázat formájában. A referencia értékű tető- és épülettervek bemutatása a kiíró termékrendszerei és a GENERON napelemes betoncserép felhasználásával. A követendő referencia értékű építészeti alkotások és építész tervezőinek bemutatása a nyilvánosság felé.

**Részvétel feltételei:**

A nyilvános pályázaton építészek, építőművészek, tervezők vehetnek részt.

Pályázni **tervekkel** (terv kategória) és az elmúlt 5 évben (2019. január 1. után) **megvalósult épülettel** (családi ház/lakóépület és középület) lehet.

A pályázó a pályázati anyag beadásával elfogadja a pályázati feltételeket és a zsűri által meghatározott eredményeket. Az Építész csak a saját pályamunkáit indíthatja (több pályázattal is részt lehet venni, külön-külön beadva). Társtervezőkkel közösen is lehet indulni, feltűntetve a közreműködőket a pályázati űrlapon.

A pályázók a kiírótól ingyenes támogatást és konzultációs lehetőségeket kapnak a tetőszerkezetek, tetőfedések és a GENERON napelemes megújuló energiatermelő rendszer szakszerű betervezéséhez.

**Időrend:**

A pályázat meghirdetve: **2023. május 02.**

Beadási/feltöltési határidő: **2023. október 25.**

Pályamunkák elbírálása, Zsűrizés: **2023. december - 2024. január hónapban**

Eredményhirdetés és díjátadó gála: **2024. március hónapban**

**A pályázat védnöke: Magyar Építőművészek Szövetsége**

**Bíráló bizottság (Zsűri):**

A kiíró öttagú zsűrit kér fel a pályázati anyagok elbírálására. A zsűri kategóriánként határozza meg a sorrendet, javaslatot tesz a rendelkezésre álló össznyeremény megosztására, amely a Kiíró elfogadásával válik véglegessé.

A zsűrit három építész, **Szabó Zoltán**, Ács Tetőfedő mester, Tetőépítők Egyesületének elnöke és a kiíró képviselői: **Ferenczy András**, építész, építész látogató, projekt támogató és **Nagy-Ignácz Zsóka,** építész, építész látogató alkotja.

A zsűri azokat a pályaműveket részesíti előnyben, amelyek szemléltetik a GENERON napelemes betoncserép és a TERRÁN egyéb termékeinek (tetőcserepek, MediComfort hőszigetelés, ereszcsatorna rendszer) építészeti és kreatív felhasználási lehetőségeit. A jövőbemutató ötletek, az anyag természetéből fakadó színvonalas építészeti, műszaki megoldások és az energiatakarékos épületmegvalósítás szintén fontos szempontok a bírálat során.

**Kizárási eset:**

Azon pályázatok nem indíthatók, amelyek tervezési munkafolyamataiban a zsűritagok részt vállaltak vagy saját tervezési munkájuk. A kizárási szempontok ellenére beérkező pályamunkákat a Zsűri nem tudja befogadni.

**Díjazás**

A Zsűri javaslata alapján terv, megvalósult családi ház/lakóépület és középület kategóriákban díjak (Pl.: Kategória díj, 1.-2.-3. díj, különdíj) lesznek meghatározva. A díjazás a zsűri által megváltoztatható és előre nem meghatározott díj is adható. A nyeremény összegét szintén a zsűri határozza meg. Összdíjazás mértéke nettó 1 200 000 Ft. A pályázati díjak után fizetendő adóterheket a Kiíró vállalja, az adóhatóság felé teljesíti. A pénznyeremény számla ellenében kerülhet kifizetésre.

**Pályázati anyagok benyújtása**

A pályázati anyagot PDF formátumban kizárólag online lehet benyújtani, az alábbi email-címre való beküldéssel: epiteszpalyazat@terranteto.hu

Információs oldal: [www.terranteto.hu/epiteszpalyazat](http://www.terranteto.hu/epiteszpalyazat)

A határidő letelte után pályázatot nincs módunkban fogadni. Hiányosan beérkező pályázatok esetén az értesítést követő 5 munkanapon belül van lehetőség a hiánypótlás feltöltésére.

**Pályázat tartalma**

Pályázati Űrlap/Szerzői jogi és részvételi nyilatkozat,amely tartalmazza (online letölthető):

- Építész neve, születési helye, lakcíme, e-mail címe, mobiltelefon száma

- Építész kamarai tagsági száma

- Társszerző építész/építészek neve (ha van)

- Társszerző építész/építészek kamarai tagsági száma

-a nyilatkozó a pályamunka szerzője, a pályázati anyag, a fotók a Kiíró részére korlátozás nélkül szabadon felhasználhatóak, bemutathatók értékesítési és marketing célokra. A pályázó kijelenti, hogy az épület fotóinak korlátozás nélküli felhasználási jogait a fotóstól megszerezte, jogosult ezeket a jogokat harmadik félnek (a kiírónak) átadni értékesítési és marketing célokra (az épület tulajdonosának személyiségi jogait figyelembe véve, a kiíró nem hozza nyilvánosságra a tulajdonos adatait). A pályázati anyag feltöltésekor a jelölő négyzetre kattintva elfogadható.

- Építtetői/tulajdonosi hozzájáruló nyilatkozat (online letölthető)

- Pályázati anyag: **Terv kategória**: Engedélyezési/egyszerűsített bejelentési rendelet szerint készült terv, amelynek tartalma: műszaki leírás, helyszínrajz, alaprajzok, metszetek, homlokzatok, tömegvázlatok, látványtervek, beépítési vázlatok/tervek, ötlettervek, amennyiben készült kiviteli tervdokumentáció, csomópontok PDF-formátumban.

**Megvalósult épület kategória**: a tervkategória anyagain túl, min. 15 db nagyfelbontású (300 dpi) fotó az épület egészéről és részleteiről, akár a kivitelezés közbeni állapotról, a környezetbe illesztésről.

- Határozat az építési engedélyről, amennyiben rendelkezésre áll.

- Határozat a használatba vételi engedélyről, amennyiben rendelkezésre áll.

- Rövid leírás arról, hogy miért a TERRÁN termékeit választotta.

Feltétel, hogy a PDF fájl nevek tartalmazzák a pályázó vezeték-, illetve keresztnevét és a tervlap címét (pl: vezeteknev.keresztnev.Ehomlokzat.pdf)

**Eredményhirdetés**

Az ünnepélyes díjátadó gálára várhatóan 2024. március hónapban kerül sor. Az eredmények titkosak, csak a díjátadón válnak nyilvánossá. Meghívást minden díjazott kap. A zsűri javaslata alapján a nem díjazott pályázók szintén kaphatnak meghívót a díjátadó ünnepségre.

**Kérdések esetén, valamint ingyenes támogatási és konzultációs lehetőségért a pályázók a pályázat kiírójához fordulhatnak az alábbi elérhetőségek egyikén:**

**TERRÁN Tetőcserép Gyártó Kft.**

**Ferenczy András,** Építész látogató, projekt támogató

**+36 20 334 8429**

**ferenczya@terranteto.hu**